ΠΡΟΣΚΛΗΣΗ ΥΠΟΒΟΛΗΣ ΥΠΟΨΗΦΙΟΤΗΤΩΝ για το ΔΠΜΣ Διαχείριση Έργων, Συγκοινωνιακός και Χωρικός Σχεδιασμός – PMTSP  Β’ ΦΑΣΗ

[bookmark: _GoBack][image: https://www.uth.gr/sites/default/files/images/2026/pic2.jpg]
ΜΕΤΑΠΤΥΧΙΑΚΕΣ ΣΠΟΥΔΕΣ ΣΤΟ ΑΝΤΙΚΕΙΜΕΝΟ
Διαχείριση Έργων, Συγκοινωνιακός και Χωρικός Σχεδιασμός
ΠΡΟΣΚΛΗΣΗ ΓΙΑ ΤΗΝ ΥΠΟΒΟΛΗ ΥΠΟΨΗΦΙΟΤΗΤΩΝ
ΓΙΑ ΤΟ ΧΕΙΜΕΡΙΝΟ ΕΞΑΜΗΝΟ ΤΟΥ ΑΚΑΔΗΜΑΪΚΟΥ ΕΤΟΥΣ 2026-2027
Β’ ΦΑΣΗ
Καταληκτική Ημερομηνία: Κυριακή 6 Σεπτεμβρίου 2025

Τα Τμήματα Μηχανικών Χωροταξίας, Πολεοδομίας και Περιφερειακής Ανάπτυξης και Πολιτικών Μηχανικών της Πολυτεχνικής Σχολής του Πανεπιστημίου Θεσσαλίας καλούν τους ενδιαφερόμενους για την παρακολούθηση του Διατμηματικού Προγράμματος Μεταπτυχιακών Σπουδών (ΔΠΜΣ) «Διαχείριση Έργων, Συγκοινωνιακός και Χωρικός Σχεδιασμός – Project Management, Transportation and Spatial Planning - PMTSP» να υποβάλουν υποψηφιότητα για το  χειμερινό εξάμηνο του ακαδημαϊκού έτους 2026-2027, ηλεκτρονικά στη διεύθυνση  pmtsp-master@uth.gr.
 Tο πρόγραμμα παρέχει σύγχρονες και εξειδικευμένες γνώσεις πάνω στον σχεδιασμό, την παρακολούθηση και την αξιολόγηση των συγκοινωνιακών έργων, την αλληλεπίδραση των μεταφορών με τον πολεοδομικό ιστό και τις χρήσεις γης και την εκτίμηση των επιπτώσεων στο περιβάλλον και την ποιότητα ζωής. Αντικείμενα που καλύπτονται περιλαμβάνουν τη διαχείριση και λειτουργία των συγκοινωνιακών υποδομών, την ασφάλεια των μεταφορών, την αξιοποίηση τεχνολογιών αιχμής, τη βιωσιμότητα των επιβατικών και εμπορευματικών μεταφορών, τη μετρίαση των αρνητικών επιπτώσεων και τη βελτιστοποίηση των συστημάτων μεταφορών.
Η καταληκτική προθεσμία υποβολής αιτήσεων για εγγραφή στο πρόγραμμα είναι η Κυριακή 06 Σεπτεμβρίου 2026.
Δείτε αναλυτικά το κείμενο της πρόσκλησης και την αίτηση.
Για περισσότερες πληροφορίες, οι ενδιαφερόμενοι καλούνται να ανατρέξουν στην ιστοσελίδα https://pmtspmaster.uth.gr ή να απευθυνθούν στη Γραμματεία του ΔΠΜΣ (κ. Ισίδωρος Παππάς, τηλ. 24210-74455, e-mail: pmtsp-master@uth.gr).
 Η Διευθύντρια του ΔΠΜΣ
 
Καθηγήτρια Ευτυχία Ναθαναήλ

https://pmtspmaster.uth.gr/
email: pmtsp-master@uth.gr

